Referat af bestyrelsesmøde i SI Sønderborg.

**Tid og sted**: 16. nov. 2020 kl. 16.30 hos Hanne T.

**1. Velkomst og tidsramme for mødet.**

- Vi tilstræber, at møderne aldrig varer mere end 2 timer – og gerne mindre. Vi betaler Hanne T. 15 kr. pr. mødegang.

**2. Planlægning af 2021 klubmøder. Hvordan gør vi dem spændende, involverende og vedkommende?**

- Det nyeste Soroptima har idéer til fornyelse af medlemsmøder. Vi orienterer os alle i det frem til næste bestyrelsesmøde.

- Referere fra Verdens Bedste Nyheder. Hanne T. spørger Gurli, om hun vil påtage sig opgaven.

- Opfordre til, at udvalgene vælger en anden end tovholderne til at fortælle om aktiviteterne.

- Orientere om udvalgte bestyrelsesdrøftelser under *Præsidentens meddelelser* for at skabe bedre sammenhæng mellem medlemmer og bestyrelse.

- Bruge webinarer på medlemsmøderne?

- Bede alle udvalg om at forholde sig til, hvordan deres aktiviteter er relevante i forhold til verdensmålene.

**3. Orientering om problemstillinger vedr. Mobil Pay v/ Lotte**

- Lotte arbejder på at finde den billigste bank.

- Mobile Pay koster 50 kr. om måneden og 0,75 kr. pr. transaktion, og vi bruger den meget lidt. Det besluttes at beholde Mobile Pay frem til udgangen af 2021 og så træffe beslutning om eventuel nedlæggelse.

- Punktet Økonomi sættes fast på bestyrelsens dagsorden ca. en gang i kvartalet startende i januar. Kirsten B. indarbejder det i årshjulet.

**4. Disk. af forslag fra Extention- og kommunikationsudvalget til ny procedure for optagelse af nye medlemmer. (forslaget udsendes separat til jer) V/ Anne Lene**

- *Extension* har foreslået en forenklet procedure vedrørende besøgende og henvendelser fra potentielt nye medlemmer. Bestyrelsen kan godkende forslagene, som ligger inden for vedtægtens bestemmelser, med den bemærkning, at Extension efterfølgende sørger for at orientere medlemmerne.

- *Extensions* forslag om et indmeldelsesgebyr på 300 kr. blev ikke godkendt. Bestyrelsen ønsker i stedet, at alle nye medlemmer fra 2021 og frem får udleveret navneskiltet som en gave i forbindelse med optagelsen. Det betyder, at den lille blå soroptimist-nål ikke længere udleveres.

- *Extension* har indledt et samarbejde med Kommunikationsudvalget og ønsker derfor et foreløbigt navneskifte til *Extension- og Kommunikationsudvalget*. Bestyrelsen tager samarbejdet og navneskiftet til efterretning. Hanne T. kontakter Birthe W. med henblik på eventuelle kommentarer.

- Vi mangler ca. 5 medlemsbøger. Birthe S. bestiller hos landssekretæren.

- Der er opstået usikkerhed om, hvem der har ansvar for medlemspleje. Den er todelt: Vicepræsidenten har sammen med *Extension* ansvaret for alle medlemmers trivsel i klubben generelt og holder klubben orienteret i nødvendigt omfang.

*Besøgsudvalget* kontakter på eget initiativ medlemmer, der er er ramt af sygdom, sorg, død o.l. og har ikke orienteringspligt.

**5. Disk. af oplæg fra Unions Præsidenten vedr. nye Regioner (oplæg udsendt separat til jer)**

- Oplægget besluttes drøftet til kammeratskabsaften. Det udsendes til medlemmerne samtidig med fordeling af deltagere på værter. Hanne T. orienterer HR-udvalget.

**6. Vi ser på årshjul og Bestyrelsens arbejdspapir.**

- Kirsten B. opdaterer årshjulet efter hvert bestyrelsesmøde, og det sendes ud sammen med referatet, hvis der er ændringer.

- Økonomi sættes på bestyrelsesdagsordenen i januar, maj og oktober.

- Bestyrelsens arbejdspapir opdateres løbende – alle kan sætte punkter på. Årshjul og Bestyrelsens arbejdspapir er et fast punkt på bestyrelsesdagsordenen. Kirsten B. og opdaterer og udsender ved ændringer.

**7. Opsamling fra Klubmødet den 11. nov. herunder forberedelse af jule – og januarmøderne samt Kammeratskabsaftenen.**

- Klubmødet: Enighed om, at vi sad for tæt. Anne Lene kontakter Hotel Strand og beder om opdækning på lange borde med mere passende afstand fremover.

- Julemødet: Det holdes på Strand. Underholdningen kunne være bankospil med præmier, som vi hver især medbringer ligesom til pakkeleg. Hanne har et spil med 24 plader. Hanne T. kontakter HR-udvalget for gode idéer og anden assistance. Hanne skriver til alle medlemmer for at høre, hvem der vil deltage i julemødet. Smertegrænsen er 15 personer.

**8. Hvem deltager i Unionens On-boarding kursus og hvor?**

- Hanne T. kontakter Unionen vedrørende tilmelding til Onboarding og orienterer Extension, som vælger deltagere. Førsteprioritet er deltagelse i kursus i Vejle i marts 2021.

**9. Nyt punkt: KPD-ansøgning om midler til regionalt samarbejde og kursus i project making**

- Klubben afholder fremover KPD’s udgifter til kørsel og forplejning i forbindelse med regionsprojektet. Lotte A. vil undersøge, om udgifterne alternativt kan betales af regionen.

- Bestyrelsen er positiv over for at lade klubben afholde udgifterne til project making med følgende bemærkninger: Lotte A. beder Karen R. om en kursusbeskrivelse og undersøger på grundlag heraf, om kurset eventuelt kan finansieres af Unionen. Da Karen R. ikke kan deltage den første ud af tre dage, bør det undersøges, om kurset tilbydes på et bedre tidspunkt, og om flere medlemmer eventuelt skal tilbydes at deltage, herunder måske KAPD. Lotte A. tager kontakt til Karen R.

**10. Eventuelt**

- SI har 100-års jubilæum den 3. oktober 2021. Vi afventer initiativer fra Unionen.

- Anne Lene følger op på egoforedrag i januar.

- Hanne T. laver en skriftlig procedure vedrørende optagelse af nye medlemmer. Desuden vil bestyrelsen overveje en revision af præsidentens tale.

- Kirsten B. har samlet en del soroptimist-materiale i Krisecentrets magasin i Frivillighuset. Alle, der har materiale, bedes aflevere det til Kirsten med henblik på placering i magasinet. Hanne T. har en ”præsidentkasse”, som muligvis stadigvæk skal følge præsidenten. Karen G., Anne Lene og Kirsten B. tilbyder at sortere i materialet.

**11. Næste bestyrelsesmøde er mandag den 11. januar 2021 kl. 16.30 hos Hanne T.**

Ref.: Kirsten Bruhn

19. november 2020